DA Den Europæiske Unions Tidende L 103/5

KOMMISSIONENS GENNEMFØRELSESAFGØRELSE

af 10. april 2013

om ændring af bilag II til beslutning 93/52/EØF for så vidt angår anerkendelse af visse regioner i Spanien som officielt frie for brucellose (B. melitensis) og om ændring af bilag II og III til beslutning 2003/467/EF for så vidt angår erklæringen om, at visse regioner i Spanien er officielt frie for brucellose, og om, at visse regioner i Italien og Polen er officielt frie for enzootisk kvægleukose

(meddelt under nummer C(2013) 1951)

(EØS-relevant tekst)

(2013/177/EU)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Rådets direktiv 64/432/EØF af 26. juni 1964 om veterinærpolitimæssige problemer ved handel inden for Fællesskabet med kvæg og svin (1), særlig bilag A, afsnit II, punkt 7, og bilag D, kapitel I, punkt E,

under henvisning til Rådets direktiv 91/68/EØF af 28. januar 1991 om dyresundhedsmæssige betingelser for samhandelen med får og geder inden for Fællesskabet (2), særlig bilag A, kapitel 1, afsnit II, og

ud fra følgende betragtninger:

(1) Ved direktiv 91/68/EØF er der fastsat dyresundhedsmæssige betingelser for samhandelen med får og geder i Unionen. Det fastsættes ligeledes, på hvilke betingelser medlemsstaterne eller regioner heraf kan anerkendes som værende officielt frie for brucellose.

(2) Ved Kommissionens beslutning 93/52/EØF af 21. december 1992 om konstatering af, at bestemte medlemsstater eller regioner overholder betingelserne for brucellose (B. melitensis), og om anerkendelse af deres status som medlemsstat eller region, der er officielt fri for denne sygdom (3), er der i bilag II opstillet en liste over regioner i medlemsstater, som anerkendes som officielt frie for brucellose (B. melitensis) i overensstemmelse med direktiv 91/68/EØF.

(3) Spanien har forelagt Kommissionen dokumentation, der viser, at betingelserne i direktiv 91/68/EØF er opfyldt for så vidt angår den selvstyrende region Asturien, den selvstyrende region Cantabrien, den selvstyrende region Castilla y León, den selvstyrende region Galicien og den selvstyrende region País Vasco, så de kan anerkendes som værende officielt frie for brucellose (B. melitensis).

(4) På grundlag af evalueringen af den dokumentation, der er fremlagt af Spanien, bør den selvstyrende region Asturien, den selvstyrende region Cantabrien, den selvstyrende region Castilla y León, den selvstyrende region Galicien og den selvstyrende region País Vasco anerkendes som officielt frie for brucellose (B. melitensis).

(5) Angivelserne vedrørende Spanien i bilag II til beslutning 93/52/EØF bør derfor ændres i overensstemmelse hermed.

(6) Direktiv 64/432/EØF finder anvendelse på handel i Unionen med kvæg og svin. Det fastsættes ligeledes, på hvilke betingelser en medlemsstat eller en region heraf kan erklæres officielt fri for tuberkulose, brucellose og enzootisk kvægleukose, for så vidt angår kvægbesætninger.

(7) I bilagene til Kommissionens beslutning 2003/467/EF af 23. juni 2003 om fastlæggelse af kvægbesætningers status i visse medlemsstater eller regioner i medlemsstater som officielt fri for tuberkulose, brucellose og enzootisk kvægleukose (4) er der anført lister over medlemsstater og regioner heraf, der er erklæret henholdsvis officielt frie for tuberkulose, officielt frie for brucellose og officielt frie for enzootiske kvægleukose.

(8) Spanien har forelagt Kommissionen dokumentation, der viser, at betingelserne i direktiv 64/432/EØF for status som officielt fri for brucellose er opfyldt for den selvstyrende region Balearerne, den selvstyrende region País Vasco, den selvstyrende region Murcia og den selvstyrende region Rioja.

(9) På grundlag af evalueringen af den dokumentation, der er fremlagt af Spanien, bør den selvstyrende region Balearerne, den selvstyrende region País Vasco, den selvstyrende region Murcia og den selvstyrende region Rioja erklæres for regioner, der er officielt frie for brucellose.

(10) Italien har forelagt Kommissionen dokumentation, der viser, at betingelserne i direktiv 64/432/EØF for status som officielt fri for enzootisk kvægleukose er opfyldt for provinsen Benevento.

(11) På grundlag af evalueringen af den dokumentation, der er fremlagt af Italien, bør provinsen Benevento erklæres for en region, der er officielt fri for enzootisk kvægleukose.

(12) Polen har forelagt Kommissionen dokumentation, der viser, at betingelserne i direktiv 64/432/EØF for status som officielt fri for enzootisk kvægleukose er opfyldt for fireogtyve administrative regioner (powiaty) inden for de større administrative enheder (województwa (provinser)) pomorskie og wielkopolskie.

(13) På grundlag af evalueringen af den dokumentation, der er fremlagt af Polen, bør de pågældende regioner erklæres for regioner i Polen, der er officielt frie for enzootisk kvægleukose.

(14) Bilag II og III til beslutning 2003/467/EF bør derfor ændres i overensstemmelse hermed.

(15) Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed —

VEDTAGET DENNE AFGØRELSE:

Artikel 1

Bilag II til beslutning 93/52/EØF ændres som angivet i bilag I til denne afgørelse.

Artikel 2

Bilag II og III til beslutning 2003/467/EF ændres som angivet i bilag II til denne afgørelse.

Artikel 3

Denne afgørelse er rettet til medlemsstaterne.

Udfærdiget i Bruxelles, den 10. april 2013. På Kommissionens vegne Tonio BORG Medlem af Kommissionen

(1) EFT 121 af 29.7.1964, s. 1977/64.

(2) EFT L 46 af 19.2.1991, s. 19.

(3) EFT L 13 af 21.1.1993, s. 14.

(4) EUT L 156 af 25.6.2003, s. 74.

BILAG I I bilag II til beslutning 93/52/EØF affattes angivelserne vedrørende Spanien således: »I Spanien: — Den selvstyrende region Asturien — Den selvstyrende region Balearerne — Den selvstyrende region De Kanariske Øer: provinserne Santa Cruz de Tenerife og Las Palmas — Den selvstyrende region Cantabrien — Den selvstyrende region Castilla y León — Den selvstyrende region Galicien — Den selvstyrende region País Vasco.«